Békés Megyei Lovas Szövetség

**Feljegyzés a 2022. július 22-ei elnökségi ülésről**

Jelen vannak az elnökségi tagok, 6 fő, betegség miatt hiányzik Unyatinszki József.

Meghívottként jelen van Szabó Zsuzsa.

**Napirendek:**

1. A Békés megyei bajnoki döntők előkészítése, a megrendezés feltételeinek megbeszélése
2. Az első félévi pénzügyi helyzet
3. Egyebek

Janesz János elnök terjeszti elő a napirendi pontokat.

**1. Szakáganként áttekintés a bajnoki döntők helyzetéről**

- **Díjlovas** bajnoki döntő aug. 7-én, Békéscsabán a Pegazus Lovasiskolában.

Díjazás felnőtt és ifi kategóriában 1-3. helyezett érem, a bajnokok díja 20-20 000 Ft-os utalvány.

**A rendező támogatást kap a megyei szövetségtől.**

- **Díjugrató** bajnoki döntő szeptember 18., Kentaur LE (Dér tanyán)

**Határozat:** Évközben a mezőhegyesi bajnoki forduló elmaradt, ezért az elnökség döntése értelmében a döntőn való részvételhez elegendő az 1 befejezett pálya.

Díjazás a kiírtak szerint, amennyiben megfelelő létszám szerzett jogosultságot.

Ifjúsági kategória győztese kapja a Kovács János Emlékserleget, Ardelean János jóvoltából.

Javaslat érkezett Kovács Bélától, így a döntő felnőtt kategóriáját Kovács József emlékére írják ki, hagyományteremtő szándékkal.

**A rendező támogatást kap a megyei szövetségtől.**

- **Gyerekügyességi** bajnoki döntő szeptember 17., Kentaur LE (Dér tanyán)

Díjazás a kiírtak szerint, a díjakat 70 000 Ft értékben a Nimród Lovas Egyesület szerzi be. Plusz felajánlások érkeztek magánszemélyektől a gyerekügyességi döntő díjazására.

**A rendező támogatást kap a megyei szövetségtől.**

- **Fogathajtó** bajnoki döntők

**Póni és egyesfogat** döntő szeptember 17., Csorvás, rendező a kondorosi Széchenyi István Lótenyésztő Egyesület.

A póni döntőn való részvétel feltétele 2 befejezett pálya.

Díjazás a kiírtak szerint, 1-3. helyezett érem és 45-45 000 Ft értékben utalvány az első három helyezett között (20-15-10 ezer forint értékben).

**A rendező támogatást kap a megyei szövetségtől.**

**Kettesfogat** döntő szeptember 24., Kondoros, rendező a Széchenyi István Lótenyésztő Egyesület.

Díjazás a kiírtak szerint, Fábián Katalin felajánlása alapján, serleg plusz pénzdíj.

**A rendező támogatást kap a megyei szövetségtől.**

A döntőkhöz az utalványokat Fábián Katalin, az érmeket Janesz János szerzi be.

2. **Pénzügyi helyzet**

A 2022. első félévi egyenleg 1 262 145 forint. Kiadás mindössze a domain névért fizetett 9990 Ft. A bevételek áttekintése során felmerült, hogy több egyesület nem fizette be az ez évi tagdíjat. Ezeket az egyesületeket az elnökség tagjai telefonon értesítik, hogy a bajnoki döntők előtt legalább 5 nappal kerüljön sor a tagdíj befizetésére.

3. **Egyebek**

- A fogathajtó régiós döntő díjazásához 20 000 Ft-tal járul hozzá a megyei szövetség.

- A fogathajtó C kategóriás OB-n csapatban résztvevő hajtók nevezési díját a megyei szövetség átvállalja, póni-, egyes- és kettesfogat kategóriában. (3x3 fő)

- Díjugrató régiós döntő idén Tamásiban kerül megrendezésre, várhatóan 2023-ban Békés megye lesz a döntő helyszíne, az elnöki javaslat a Pegazus Lovasiskola pályája.

- A versenyeken, elsősorban a díjugratásban közreműködő megyei hivatalos személyek (bíró, steward, versenyiroda) hiánya nagy gondokat vet fel, ez a következő időszak feladata az elnökség részéről.

- Békés Megye Lovasportjáért kitüntető díjra az elnökség Susánszky Pált javasolja. (Susánszky Pál nem volt jelen a döntésnél).

Kmft.

Szabó Zsuzsa

jkv.